I 1920 vedtok Football League opprettelsen av 3. divisjon. Nesten samtlige klubber som ble valgt inn i den nye divisjonen kom fra Southern League. Det ble straks forventet at Football League skulle opprette en 3. divisjon bestående av klubber fra Midlands og Nord-England, noe som ble gjennomført året etter. Det var derfor to 3. divisjoner i engelsk fotball fra 1921 til 1958, nord og sør, inntil opprettelsen av 4. divisjon i 1958. Dette betydde at det fra og med påfølgende sesong ville bli direkte opp- og nedrykk mellom 2.- og 3. divisjon. Systemet med gjenvalg til Football League opphørte derfor for 2. divisjon, men fortsatte for 3. divisjonene.